CELEX: 32008R0950
Language: lv
Date: 2008-09-25 00:00:00
Title: Komisijas Regula (EK) Nr. 950/2008 ( 2008. gada 25. septembris ) par rīsu ievešanas atļauju izdošanu saskaņā ar tarifu kvotām, kas ar Regulu (EK) Nr. 327/98 atvērtas 2008. gada septembra apakšperiodam

26.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 258/63
            
         
      KOMISIJAS REGULA (EK) Nr. 950/2008
   (2008. gada 25. septembris)
   par rīsu ievešanas atļauju izdošanu saskaņā ar tarifu kvotām, kas ar Regulu (EK) Nr. 327/98 atvērtas 2008. gada septembra apakšperiodam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   ņemot vērā Komisijas 1998. gada 10. februāra Regulu (EK) Nr. 327/98, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (3), un jo īpaši tās 5. panta pirmo daļu,
   tā kā:
   
               (1)
            
            
               Ar Regulu (EK) Nr. 327/98 atvēra noteiktas tarifa kvotas rīsu un šķelto rīsu importam, kā arī paredzēja šo kvotu pārvaldību atkarībā no izcelsmes valsts un kvotas apakšperioda saskaņā ar minētās regulas IX pielikumu un Komisijas Regulu (EK) Nr. 60/2008 (4) (Regula (EK) Nr. 60/2008 2008. gada februārī atvēra īpašu apakšperiodu attiecībā uz Amerikas Savienoto Valstu izcelsmes pilnīgi un daļēji slīpētu rīsu importa tarifa kvotu.
            
         
               (2)
            
            
               Septembra apakšperiods ir trešais apakšperiods Regulas (EK) Nr. 327/98 1. panta 1. punkta d) apakšpunktā norādītajām rīsu kvotām un ceturtais apakšperiods kvotām rīsiem ar izcelsmi Taizemē, Austrālijā un citās valstīs, kas nav Taizeme, Austrālija vai Amerikas Savienotās Valstis un kuras paredzētas minētā punkta a) apakšpunktā, un piektais apakšperiods minētā punkta a) apakšpunktā norādītajai kvotai rīsiem ar izcelsmi Amerikas Savienotajās Valstīs.
            
         
               (3)
            
            
               No paziņojuma, kas sniegts saskaņā ar Regulas (EK) Nr. 327/98 8. panta a) punktu, izriet, ka atbilstīgi minētās regulas 4. panta 1. punktam 2008. gada septembra pirmo desmit darbdienu laikā iesniegtajos pieteikumos par kvotām ar numuriem 09.4116 – 09.4117 – 09.4119 – 09.4168 norādītais daudzums pārsniedz pieejamo daudzumu. Tāpēc ir jānosaka, cik lielā mērā atļaujas var izdot, nosakot piešķīruma koeficientu, ko piemēro attiecīgajām kvotām prasītajiem daudzumiem.
            
         
               (4)
            
            
               Turklāt no minētā paziņojuma izriet, ka atbilstīgi Regulas (EK) Nr. 327/98 4. panta 1. punktam 2008. gada septembra pirmo desmit darbdienu laikā iesniegtajos pieteikumos par kvotām ar numuriem 09.4127 – 09.4128 – 09.4129 – 09.4112 norādītais daudzums ir mazāks vai vienāds ar pieejamo daudzumu.
            
         
               (5)
            
            
               Kvotu ar numuriem 09.4127 – 09.4129 – 09.4130 septembra apakšperioda neizmantotos daudzumus iedala kvotas ar numuru 09.4138 nākamajam apakšperiodam atbilstīgi Regulas (EK) Nr. 327/98 2. pantam.
            
         
               (6)
            
            
               Tādēļ ir lietderīgi kvotām ar numuriem 09.4138 un 09.4168 atbilstīgi Regulas (EK) Nr. 327/98 5. panta pirmajai daļai noteikt kopējos daudzumus, kas būs pieejami nākamajā kvotas apakšperiodā,
            
         IR PIEŅĒMUSI ŠO REGULU.
   1. pants
   1.   Izdodot rīsu ievešanas atļaujas atbilstoši pieteikumiem, kas 2008. gada septembra pirmo desmit darbdienu laikā iesniegti par Regulā (EK) Nr. 327/98 minētajām kvotām ar numuriem 09.4116 – 09.4117 – 09.4119 – 09.4168, pieprasītajiem daudzumiem piemēro šīs regulas pielikumā noteiktos piešķīruma koeficientus.
   2.   Kopējie daudzumi, kas atbilstīgi Regulai (EK) Nr. 327/98 saskaņā ar kvotām ar numuriem 09.4138 un 09.4168 pieejami nākamajiem kvotas apakšperiodiem, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 25. septembrī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 299, 16.11.2007., 1. lpp.
   
      (2)  OV L 238, 1.9.2006., 13. lpp.
   
      (3)  OV L 37, 11.2.1998., 5. lpp.
   
      (4)  OV L 22, 25.1.2008., 6. lpp.
   
      PIELIKUMS
      2008. gada septembra apakšperiodā piešķiramie daudzumi un nākamajā apakšperiodā pieejamie daudzumi saskaņā ar Regulu (EK) Nr. 327/98
      a)   Regulas (EK) Nr. 327/98 1. panta 1. punkta a) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30
      
         
      
                  Izcelsme
               
               
                  Kvotas numurs
               
               
                  Piešķīruma koeficients 2008. gada septembra kvotas apakšperiodā
               
               
                  2008. gada oktobra kvotas apakšperiodā pieejamie kopējie daudzumi
                  (kg)
               
            
                  Amerikas Savienotās Valstis
               
               
                  09.4127
               
               
                  — (1)
                  
               
               
                   
               
            
                  Taizeme
               
               
                  09.4128
               
               
                  — (1)
                  
               
               
                   
               
            
                  Austrālija
               
               
                  09.4129
               
               
                  — (1)
                  
               
               
                   
               
            
                  Cita izcelsme
               
               
                  09.4130
               
               
                  — (2)
                  
               
               
                   
               
            
                  Visas valstis
               
               
                  09.4138
               
               
                   
               
               
                  589 630
               
            
         
      b)   Regulas (EK) Nr. 327/98 1. panta 1. punkta d) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30
      
         
      
                  Izcelsme
               
               
                  Kvotas numurs
               
               
                  Piešķīruma koeficients 2008. gada septembra kvotas apakšperiodā
               
            
                  Taizeme
               
               
                  09.4112
               
               
                  — (1)
                  
               
            
                  Amerikas Savienotās Valstis
               
               
                  09.4116
               
               
                  50 %
               
            
                  Indija
               
               
                  09.4117
               
               
                  2,214916 %
               
            
                  Pakistāna
               
               
                  09.4118
               
               
                  — (2)
                  
               
            
                  Cita izcelsme
               
               
                  09.4119
               
               
                  2,041132 %
               
            
                  Visas valstis
               
               
                  09.4166
               
               
                  — (2)
                  
               
            
         
      c)   Regulas (EK) Nr. 327/98 1. panta 1. punkta e) apakšpunktā paredzētā kvota šķeltiem rīsiem ar KN kodu 1006 40
      
         
      
                  Izcelsme
               
               
                  Kvotas numurs
               
               
                  Piešķīruma koeficients 2008. gada septembra kvotas apakšperiodā
               
               
                  2008. gada oktobra kvotas apakšperiodā pieejamie kopējie daudzumi
                  (kg)
               
            
                  Visas valstis
               
               
                  09.4168
               
               
                  1,45509 %
               
               
                  0
               
            
         (1)  Pieteikumos norādītie daudzumi ir mazāki par pieejamajiem daudzumiem vai vienādi ar tiem, tātad visi pieteikumi ir jāpieņem.
      
         (2)  Šim apakšperiodam pieejamais daudzums ir izsmelts.